b'\n_START_ARTICLE_\nMatti Helin (jalkapallovalmentaja)\n_START_PARAGRAPH_\nMatti Helin (s. 9. elokuuta 1949) on suomalainen entinen jalkapalloilija ja nykyinen valmentaja. H\xc3\xa4n toimii Rovaniemen Palloseuran kakkosvalmentajana ja RoPS Farmin valmentajana._NEWLINE_Helin edusti Rovaniemen Palloseuraa pelaajaurallaan 1970- ja 1980-luvulla, jolloin RoPS nousi ensimm\xc3\xa4ist\xc3\xa4 kertaa jalkapallon p\xc3\xa4\xc3\xa4sarjatasolle. H\xc3\xa4net valittiin joukkueen kakkosvalmentajaksi kauden 2008 alla. Maaliskuussa Helin nimettiin p\xc3\xa4\xc3\xa4valmentajaksi Tom Saintfietin saatua potkut, mutta kuukautta my\xc3\xb6hemmin Valeri Bondarenko palkattiin p\xc3\xa4\xc3\xa4valmentajaksi ja Helin palasi takaisin kakkosvalmentajan teht\xc3\xa4v\xc3\xa4\xc3\xa4n. Helin on my\xc3\xb6s aiemmin toiminut RoPS:n edustusjoukkueen valmentajana.'